  Виталий Пронин Туннэ ӝыт 19 час 50 минутэ Нырысетӥ канал пыр мынӥсь Малаховлэн «Пусть говорят» передачалэн куноосыз луозы удмурт нылкышноос: Нина Япарова но Валентина Яковлева. Кинъёс соос?Нина Григорьевна Олимпиадае мынэмын Дима Япаров пиез понна висьыны. Удмурт флагмес канадскоеныз сурало, пе, только удмуртсэ калык азе поттыны уг лэзё, лэся. Дӥсьтӥсь кышномурт отын асьме флагмес, асьме шаермес данъяз.Воргоронъёслэн эстафетазы йылпумъяськем бере пизэ ӟыгыръям, чупам, удмурт сямен вераськем. Вань мылкыдъёссэ пыр-поч мадёз ни Можгае бертэмез бере - 22-тӥ феврале.Спортсменъёслэсь бызьылэмзэс учкыны Сочие вуылэм Ува ёросысь Петровской гуртысь Валентина Яковлева. Дышетӥсьын ужам кышномурт ньыль ар Олимпиадалы дасяськем, сьӧраз гырлыос, барабан, удмурт флаг кутэм сяна, ньыль пизэ Сочие нуэм.Валентина Кутузова Туспуктэм: risk.ru Теги: анай Олимпиада-2014  